google/wiki40b huggingface dataset:
Burmas kommunistparti

Burmas kommunistparti (burmesisk: ဗမာပြည်ကွန်မြူနစ်ပါတီ) er det eldste eksisterende politiske partiet i Burma. Partiet ble opprettet den 15. august 1939 under et hemmelig møte mellom 7 menn i Rangoon, og har siden vært delaktig i flere væpnede konflikter – først mot janaperne under Felttoget i Burma under andre verdenskrig, deretter mot burmesiske myndigheter i fra landet ble uavhengig i 1948 til opprøret ble slått ned i 1988.
Partiet er ikke anerkjent av burmesiske myndigheter, som også har forbudt det. Partimedlemmer opererer derfor hemmelig, og samarbeider ofte med opprørsgeriljaer ved grensen mot Folkerepublikken Kina.

Aktiviteter før Burmas uavhengighet

Partiet arbeidet for uavhengighet fra utenlandske stormakter, i første rekke Storbritannia, og var i sterk opposisjon mot imperialisme. I 1942 kjempet imidlertid medlemmene på britisk side under Felttoget i Burma mot de japanske styrkene, som de oppfattet som fascistiske.
Den 1. august 1943 satte japanerne opp et nikkedukkeregime, og kolonimyndighetene drog i eksil til India. Partiet opprettet hemmelig kontakt med de britiske kolonimyndighetene, og et samarbeid mellom tidligere fiender var et faktum. Partiet var blant de mest aktive partene i den væpnede kampen mot japanerne, og når japanerne overgav seg i 1945, gjorde partiledelsen det klart at de ikke ville godta en britisk reetablering i landet. I februar 1946 oppstod det splittelse, da partiet ble splittet opp i en fraksjon som motsatte seg en væpnet revolusjon, og en som ønsket fortsatt kamp. Når den britiske administrasjonen returnerte, fortsatte radikale fraksjoner å gjøre motstand inntil landet omsider ble uavhengig i 1948.

Aktiviteter etter uavhengigheten

Innen åtte måneder etter Burmas uavhengighet, brøt det ut borgerkrig i landet. Kommunistpartiet valgte å følge opp med å etablere seg på landsbygda og å samarbeide med andre venstreorienterte grupperinger inne i byene. I 1956 allierte flere partier seg med den målsetning å få kontroll over landet gjennom et demokratisk valg, hvor de vant 35 prosent av stemmene, men bare noen få seter i regjeringen.
I 1962 kom Ne Win til makta gjennom et kupp. Han gikk inn for å slå ned på opprøret, og innen slutten av 1963 var over 2000 kommunister blitt fengslet. Dette markerte slutten på partiets storhetstid, selv om medlemmene fortsatte kampen ved å gå under jorden og utføre større og mindre enkeltaksjoner. Imidlertid lyktes det ikke partiet i å reetablere seg, og innen 1989 hadde de fleste lederne dratt i eksil til Kina.
Katsutoshi Domori

Karriere

Katsutoshi Domori startet sin profesjonelle karriere i Cerezo Osaka i 1995. Han har også spilt for Albirex Niigata, Jatco og Sagawa Express Osaka.
Gammelnorsk homiliebok

Gammelnorsk homiliebok er en samling prekener på norrønt, bevart i et håndskrift fra ca. 1200. Samlingen er en viktig kilde til tro og teologi i de første århundrene av norsk kirkehistorie. Det finnes også et tilsvarende håndskrift fra Island: Gammelislandsk homiliebok. Sammen representerer disse homiliebøkene viktige deler av den eldste norrøne prosalitteraturen. De fleste av tekstene er fra 1100-tallet, og er oversatt fra latin, men fritt bearbeidet. De to homiliebøkene har 11 tekster felles, som alle er kopiert fra eldre forelegg. To av disse tekstene, stavkirkeprekenen og prekenen for mikkelsmesse er også funnet i et av de eldste islandske håndskriftene, AM 237a fol., som ble skrevet rundt 1150.
Lingvistiske trekk tyder på at boken ble skrevet på Vestlandet. Flere institusjoner har tidligere vært foreslått, som Munkeliv kloster i Bergen eller Selja kloster ved Stad. Nyere forskning utpeker Bergen som opprinnelsessted, enten knyttet til virksomheten ved domkapitlet, dvs. kollegiet av kanniker ved domkirken i Bergen, eller Jónskirkja, det augustinske klosteret i byen.
Kjernen i Gammelnorsk homiliebok er en samling av prekentekster for kirkeåret. For Olsok-feiringen er prekenen byttet ut med en norrøn oversettelse av Olavslegenden Passio Olavi. Homilieboken inneholder også tekster som er generelt oppbyggelige, som Alcuins Om dydene og lastene, Samtalen mellom sjelen og legemet, og en kommentar til Fader Vår. Hvordan boken er brukt i praksis, er usikkert, men den kan like gjerne ha vært brukt som en praktisk homiletisk håndbok som til høytlesning.
On the Road (roman)

On the Road er en roman av Jack Kerouac, utgitt i 1957. Romanen, som har blitt en kultroman, er en av de aller fremste beatromanene. Persongalleriet baserer seg angivelig på virkelige personer som Allen Ginsberg, Neal Cassady, Gary Snyder og Kerouac selv. Boken har utkommet på norsk under tittelen På kjøret i 2004 i Olav Angell s oversettelse. Boken ble filmatisert i 2012. Filmen er regissert av Walter Salles.
Boken er sterkt preget av av den litterære teknikken «bevissthetsstrøm» og ble ifølge Kerouac skrevet i løpet av tre ukers intenst arbeid på én eneste, lang rull telegrafpapir – så han ikke skulle måtte bryte tankerekken ved slutten av hvert ark – samtidig hadde han faktisk arbeidet med boken i flere år før han skrev den ut.
On the Road / På kjøret portretter fortellingen om bister personlig søken for mening og tilhørighet. Den kom ut veg et interessant punkt i amerikansk historie da konformitet og ensartethet ble lovprist og alle som var utenom eller annerledes ble mistenkeliggjort. Beat-generasjonen oppsto på en tid med intens konflikt, både internt og eksternt. Saker som den kalde krigen, frykten for kommunismen og mccarthyisme tok en sentral posisjon på den kulturelle arena på 1950-tallet. Mens amerikanerne bygde seg bunkere mot kommunismen hjemme og bygde militære installasjoner i utlandet, førte stemningen av nasjonalt forening og samhold til ekstrem sensur og kontroll.
Det var i dette politiske og sosiale klima at en del enkeltpersoner innenfor den unge generasjonen søkte en mening utenfor de rådende hovedstrømningene i sin verdensoppfattelse. Midt i all konfliktene og motsetningene søkte beatgenerasjonen etter en vei for å navigere seg gjennom verden. Som John Clellon Holmes uttrykte det, «Over alt synes det som om beat-generasjonen opptok med febrilsk produksjon etter svarene — en del av dem skremt, en del tåpelig — til et eneste spørsmål: hvordan skal vi leve?»
Andreas Hauge (forfatter)

Bakgrunn og arbeid

Hauge vokste opp i Lillehammer og var 15 år da Norge ble invadert. Under krigen deltok Hauge i Milorg på slutten av den andre verdenskrig, fikk befalsutdannelse i Sverige, tjenestegjorde senere i Tysklandsbrigaden, før han gikk over til Heimevernet i 1948. Han tjenestegjorde som kompanisjef ved 14 repetisjonsøvelser i Hæren. Som HV-offiser planla og øvde han som leder av nærforsvaret for Fornebulandet i 15 år. Hauge gikk Statens håndverks- og kunstindustriskole, og gikk etter krigen inn som tegner i 10
år i Høydahl Ohmes reklamebyrå.
Det er imidlertid som militærhistorisk illustratør at Hauge ble mest kjent. På 1960-tallet illustrerte Hauge en bok om kjente kamphandlinger under invasjonen av Norge i 1940. Disse artikkelseriene ble senere utvidet til tobindsverket Kampene i Norge 1940 hvor nærmest hver eneste større trefning og slag mellom norske og tyske styrker våren 1940 ble illustrert med i alt 700 strektegninger i Hauges karakteristiske stil; dramatiserte motiver tegnet med energisk, ekspressiv strek i en slags heroisk realisme. Den militære utviklingen ble også forklart med tegnede terrengkart som viste troppenes posisjoner og fremrykninger. Teksten til dette verket bygde hovedsakelig på bokserien Krigen i Norge 1940 som var utgitt av Forsvarets krigshistoriske avdeling fra 1952 til 1971. Hauge besøkte slagstedene og intervjuet sivile og veteraner for å tilstrebe at illustrasjonene var mest mulig realistiske. Ettersom det finnes relativt få fotografier tatt av norske soldater under kamphandlingene, er Hauges illustrasjoner i enkelte tilfelle av de få bildemateriale fra kamphandlingene.
Reproduksjoner av Hauges tegninger finnes innrammet på veggene i de fleste militære avdelinger i Norge. Han donerte for øvrig illustrasjonene i Kampene i Norge 1940 til Forsvarsmuseet.
Han har blant mye annet lagd diplomene til mange av de militære dyktighetsmerkene, som for eksempel skarpskyttermerket, skimerket, infanterimerket, marsjmerket og femkampmerket. Han laget en stor del av illustrasjonene i håndboka Soldaten i felt som har blitt delt ut til alle vernepliktige i hæren i flere tiår.

Hedersbevisninger

Hauge ble hedret med Kongens fortjenstmedalje i gull, Forsvarsmedaljen med laurbærgren, Heimevernets fortjenstmedalje, Norske Reserveoffiserers Forbunds hederstegn og Forbundsrepublikken Tysklands fortjenstorden. Det har blitt hevdet at Hauge «sannsynligvis den høyest dekorerte reserveoffiseren i fredstid»
Autosom

Autosomer er de kromosomene i en organisme som ikke er kjønnskromosomer (allosomer).
Mennesket har 22 par autosomer og ett par kjønnskromosomer. Autosomene koder for de fleste egenskapene i et individ. DNA i autosomet er kollektivt kjent som atDNA eller auDNA.
Glyphuroplata

Utseende

Ganske små (3-5 millimeter), avlange, matte, mørke bladbiller. Hodet er nokså lite, pannen med tre lengdefurer, antennene kraftige, holdes gjerne samlet og framoverrettet. Pronotum er rundet, kraftig punktert. Antennene består av 8 ledd og er noe flattrykte fra sidene. Dekkvingene er jevnbrede og har 8-9 punktstriper, stripene er ordnet parvis, og tre svake, opphøyde lengderibber, punktene grove og noe spredte.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artene lever på gress, har dessuten blitt funnet på slekten Mimosa (erteblomstfamilien).

Utbredelse

Artene er kjent fra Canada og USA og dessuten fra Costa Rica.
Genette Våge

2009

Da Genette var tolv år gammel ble hun tatt inn på NTG som en prosjektelev under Roy Snellingen, som den gang var sportssjef for motocrosslinjen i Bærum. Hun pendlet mellom skolegang på Hinna ungdomsskole og NTG.
Når hun ble gammel nok ble hun hentet inn på juniorlandslaget og etterpå på landslaget og har kjørt under ledelse av landslagstrener Kenneth Gundersen.

2010

Genette har vært tidlig ute med å hevde seg internasjonalt. I en alder av 13 år, hvor en har lov til å reise utenlands og konkurerre, deltok hun i europamesterskapet og ADAC (Det tyske mesterskapet). Hun kjøte i 85cc klassen sammen med guttene, noe som svært få jenter før henne har gjort.

2011

I 2011 ble hun den første skandinaviske motocrossutøveren som klarte å kvalifisere seg til finalen i AMA Nationals Loretta Lynn's, i klassen 13-15 år, 75cc - 105cc. Her endte hun opp med en 9.-plass totalt. Året etter, i 2012, kvalifiserte hun seg igjen og endte på en 12.-plass.
Samme år, 2011, skrev hun norsk motorsporthistorie som første jente som i en gutteklasse i NM-sammenheng tok en tredjeplass i klassen MX85 under den andre NM-runden i motocross.

2012

Genette hadde akkurat fylt 15 år da hun deltok i sin første verdensmesterskapsrunde i 2012, da kjørte hun inn til en 20.-plass i VM i Tyskland.

2013

I 2013 begynte Genette på Gand videregående skole i Sandnes, og samme år debuterte hun i verdenscupen. På grunn av skade fikk hun ikke fullført hele sesongen.

2014

I 2014 ble Våge norgesmester i motocross for damer og tok sølv i det svenske motocrossmesterskapet. I november 2014 ble hun også kåret til Norges beste kvinnelige motorsportutøver av Norges Motorsportforbund.

2015

Sesongen 2015 var en bra sesong for Våge; hun kjørte inn til en 5.-plass i verdensmesterskapet, ble norgesmester og tok sølv i det svenske mesterskapet.
Høsten 2015 ble hun beæret med tre priser under motorsportgallaen. Hun ble kåret til «Årets kvinnelige motorsportsutøver», «Årets motorsykkelutøver» og den største; «Årets motorsportsutøver».
Som første kvinnelige motocrossutøver fikk Genette stipend på Olympiatoppen, etter Pål Anders Ullevålseter og Ailo Gaup.

2016

I første VM runden i Doha, Qatar 2016 pådro Våge seg en håndleddskade som kostet henne hele sesongen. Høsten 2016 fikk hun tildelt «Christian Rolid Flatens minnepris» på Motosportgallaen for det forbildet hun er og personligheten hun har.

2011

Første skandinaviske utøver til å kvalifisere seg til finalen i AMA Nationals Loretta Lynn's - 9.-plass i finalen
Kvalifiserte seg til én runde i europamesterskapet i gutteklassen.

2016

Vinner av 'Christian Rolid Flatens minnepris 2016' under Motorsportgallaen 2016.
Siegburg

Historie

Arkeologiske funn tidfester de første bosetninger i Siegburg til tidlig jernalder (Hallstadt-alder), det vil si 1000-500 f.Kr. Omkring år 500 nådde Frankernes ekspansjon elven Sieg, og i løpet av ytterligere 500 år utviklet området seg til et viktig senter for keramikkproduksjon. Omkring år 800 ble den benediktinske klosterborgen St Michael reist i Siegburg, og 1060 inntok erkebiskop Hanno II av Köln byen og gjorde Kloster Siegburg til en teologisk senter som ga mild støtte til den keiservennlige og pave-skeptiske reformvebegelsen langs Rhinen på denne tiden. Köln var et ekspansivt erkebispedømme med stor stående hær og rett til å delta i keiservalg.
Siegburg fikk toll- og myntrettigheter i 1069, og byrettigheter i 1182. Etter dette vokste byen gradvis fram som viktig senetr for keramisk industri. Byen blomsteret særlig på 1500-tallet, og stod imot spansk beleiring i 1588. Flere beleiringer på tidlig 1600-tall mislyktes også, med unntak av den svenskse okkupasjonen under trettiårskrigen, i 1628. Ti år senere var Siegburg åsted for i alt 19 offentlige hekseprosesser.
Etter hvert kom Siegburg under hertugdømmet Berg. I 1862 åpnet Tysklands første smalsporede jernbane i Siegburg, linjen ble i 1902 forlenget til Hennef. I 1886 fikk Siegburg et prøyssisk fengsel som fortsatt er et viktig spesialfengsel i Tyskland. Seks år senere åpnet flere statlige våpenindustrier i Siegburg, deriblant Königliche Geschossfabrik som under Første verdenskrig hadde om lag 20 000 ansatte. Ved slutten av Andre verdenskrig ble Siegburg intenst bombet av allierte styrker, og befridd av amerikanske tropper 10.april 1945, etter et par ukers harde kamper. Etter krigen var Siegburg tysk garnisonsby.
Bankhaus Magnus

Bankierene

Den jødiske kjøpmannen Immanuel Meyer Magnus lot seg 1807 døpe og grunnla
1808 et bankhus i Berlin. Han sønn, Friedrich Martin von Magnus (* 1796; † 1869 i Berlin) overtok bankhuset, og gav det videre til sin sønn, Victor Karl Freiherr von Magnus (* 13. september 1828 i Berlin; † 29. juli 1872 i Potsdam).
Heinrich Gustav Magnus, et annet medlem av familien, ble en berømt fysiker.

Bankhuset

Victor Magnus var den siste av dynastiet Magnus som ledet bankhuset som var grunnlagt av hans bestefar. Bankhuset holdt til i Behrenstraße 46 i Berliner Bankenviertel.
Bankhuset Magnus var ved siden av Bankhaus Mendelssohn en av de mest vellykkede og ansette banker i Preussen. I 1853 ble den daværende innehaveren Friedrich Martin Magnus opphøyet i adelstanden, og i 1858 ble banken tatt opp i Preußenkonsortium. Etter Friedrich Martin von Magnus' død overtok Victor Magnus banken i 1869.
Victor Magnus tegnet også aksjer for 175 000 daler og hørte dermed til grunnleggerne av Deutsche Bank, hvor han ble valgt til formann for det øverste forvaltningsrådet for et kort tidsrom. Han trakk seg av  helseårsaker allerede i 1871.
Victor von Magnus var også prøyssisk generalkonsul i London.
Victor von Magnus var en nær venn av Gustav Adolf Schön og Johann Eduard Langhans. Han satt i styrene i mange selskaper. Bankhuset F. Mart. Magnus hjalp Gustav Adolf Schön å kjøpe riddergodset Weißensee.
Etter Victors von Magnus' død i 1872 var det ingen arvinger til bankhuset, og det ble oppløst. En gate i Berlin-Weißensee ble oppkalt etter ham, men allerede i 1878 ble Magnusstraße gitt et annet navn.
Isaac and Tamara Deutscher Memorial Prize

Isaac and Tamara Deutscher Memorial Prize er en pris som gis til forfattere som skriver bøker «som eksemplifiserer de beste og mest innovative nye skriftene i eller om den marxistiske tradisjonen». Prisen, som ble innstiftet av Tamara Deutscher til minne av ektemannen Isaac Deutscher, ble først gitt i 1969, og har siden blitt utdelt hvert år unntatt 1971 og 1998. Selve prisen er en symbolsk sum, men utover dette inviteres prisvinnerne til å levere neste års Deutscher Memorial Lecture, i tillegg til at prisen henger svært høyt blant marxistiske forfattere.
Rustflatvikler

Utseende

En ganske stor (vingespenn 17-24 millimeter), brunlig vikler. Forvingen er jevnbred, noe tilspisset ytterst, vanligvis ensfarget gulbrun eller rødbrun. Bakvingen er perleaktig lyst gråbrun.

Levevis

Larven kan utvikle seg på mange ulike busker, hyppigst på pors men også blant annet på bringebær, selje og osp. Larven lever inne i et sammenspunnet blad og forpupper seg også der. De voksne sommerfuglene flyr på ettersommeren og høsten.

Utbredelse

Arten er utbredt i Europa, unntatt lengst i sørøst og nordøst, og i det nordlige Asia. I Norge er den funnet på Østlandet og i Rogaland.
Eurovision Song Contest 2006

Bakgrunn

Blant de største overraskelsene dette året var Litauens bidrag «We Are the Winners», som uventet tok seg til finalen og til slutt endte på sjetteplass. På den andre siden klarte ikke en av storfavorittene, Belgia og Kate Ryans «Je t'adore», å komme seg videre til finalen. 
Norge var direkte kvalifisert for finalen etter å ha kommet på niendeplass i 2005. Det norske bidraget, Christine Guldbrandsen og «Alvedansen», ble nummer 14 av 24 med 36 poeng.

Deltakere

Som de to årene i forveien ble det arrangert en semifinale et par dager før finalen. Semifinalen gikk av stabelen torsdag 18. mai 2006, og finalen lørdag 20. mai 2006.
Svante Henryson

Biografi

Henryson vokste opp i Umeå og begynte å spille elbass i et rockeband allerede som 12-åring. Da han var 14 år spilte han kontrabass for første gang på Jazzklubben i Umeå. Han studerte kontrabass og komposisjon på Ingesunds musikhögskola og på musikkakademiet i Praha. Allerede som tenåring ble han medlem i Oslo Filharmoniske Orkester, der han ble orkesterets solokontrabassist etter debuten. Etter oppholdet i Oslo flyttet han til Miami og turnerte sammen med Yngwie Malmsteen sent på 1980-tallet og tidlig på 1990-tallet. Han har også turnert med Elvis Costello, Jon Balke og Anne Sofie von Otter.
Maengsan

Administrativ inndeling

Fylket er delt inn i en ŭp (småby) og 24 ri (landsby).
Taj Gibson

NBA-karriere

Gibson har, siden han kom til NBA, bare spilt for en NBA-klubb, nemlig Chicago Bulls.
Sandra Borch

Utdanning

Borch har avgangseksamen fra Sjøvegan videregående skole fra 2007 og mastergrad i rettsvitenskap fra Universitetet i Tromsø.

Politisk karriere

Hun var leder i Troms Senterungdom 2007–2009. Fra 2009 ble hun medlem av Senterungdommens sentralstyre. Hun var internasjonal leder 2009–2010 og organisatorisk nestleder 2010–2011. Hun ble dessuten medlem av Lavangen kommunestyre fra 2007, 2. vararepresentant til Stortinget fra Troms fra 2009 samt medlem av Troms fylkesting fra 2011.  
I november 2011 ble hun valgt til ny leder i Senterungdommen. Hun fikk 85 stemmer mens motkandidaten Lars Vangen oppnådde 80 stemmer. I november 2012 ble hun gjenvalgt uten motkandidat med 116 av 137 stemmer. 
I oktober 2012 ba Senterungdommen i et brev til Senterpartiets sentralstyre om at partiet skulle ta et oppgjør med lederstilen til Liv Signe Navarsete etter at Navarsete skulle ha blitt høylytt sint på Sandra Borch. Bakgrunnen var at Borch samme dag hadde åpnet for at Ola Borten Moe kunne bli en ny fremtidig leder i Senterpartiet. Etter en debatt på sentralstyremøtet 16. oktober 2012 og en uforbeholden beklagelse fra Liv Signe Navarsete ga Borch uttrykk for at hun hadde full tillit til Navarsete. 
Som leder i Senterungdommen gikk Borch inn for å åpne for en ny debatt og utredning om oljeutvinning i Lofoten og Vesterålen. Forslaget ble nedstemt på Senterungdommens landsmøte i november 2012.
Foran valget i 2013 stod Borch på andreplass på Senterpartiets liste i Troms. Hun stod også på partiets liste til Sametingsvalget i Gáisi valgkrets.

Annet

Borch deltar i Skal vi danse, sesong 15, som går på TV2 høsten 2019. Som proffdanser har hun Bjørn Wettre Holthe.
DS «Bisp»

DS «Bisp» var et norsk dampdrevet lasteskip. Skipet ble levert som «Truno City» av Sunderland S.B. Co., i Sunderland, til C.W. Furness i Hartlepool i 1889. Det var på 1000 bruttotonn og 1300 tdw. Rederiet Kvilhaug i Haugesund overtok skipet i 1933. Skipet gikk 20. januar 1940 fra Sunderland med kull og forsvant sporløst på vei til Åndalsnes. Alle 14 ombord omkom. Noen kilder oppgir at skipet ble torpedert og senket 24. januar av den tyske ubåten «U-23» ved Shetland.
Troner

Beskrivelse

Typologien tar utgangspunkt i de skapningene som profeten Esekiel beskriver som hjul som er utstyrt med vinger og øyne.
Tronene flytter seg på hjul i midten av hjul som er blågrønn av farge. Over hodene har de "himmelen" som er farget som krystall, og under er vingene, to på hver side av kroppen.
Lyden av vingene var som lyden av "fossende vann"
Disse englenes hovedfunksjon er å være Guds vogn De er også menneskelige og rettferdige forhandlere av Guds dømmekraft, og budbringer av Guds ønsker. Disse er de siste i Den Første Orden, hvor Guds utstråling begynner å ta en mere materialistisk form, og derved eksisterer i en overgang
Siemens

Produksjon av mobiltelefoner

Siemens Mobile var lenge en stor produsent av mobiltelefoner. Produksjonen gikk imidlertid med store underskudd utover i 2000-årene, og i 2005 tok det taiwanske selskapet BenQ over mobiltelefonproduksjonen til Siemens AG. Mobiltelefonene gikk under navnet BenQ-Siemens, se for eksempel Benq-Siemens EF81.

Rammet av skandaler

I tidsrommet 2004–2008 ble Siemens-konsernet rammet av en rekke korrupsjons- og bedrageriskandaler. I Norge avslørte den tidligere Siemens-økonomen Per-Yngve Monsen at selskapet urettmessig hadde tatt seg for godt betalt fra Det norske forsvaret. Selskapet hadde fakturert over 60 millioner kroner for mye i forbindelse med en dataleveranse. For dette ble selskapet ilagt en bot på 9 millioner av Økokrim. I Tyskland ble flere ledere dømt for omfattende korrupsjon over hele verden. Dette er den største korrupsjonsskandalen noensinne i Tyskland.
Dronefluer

Utseende

De fleste dronefluer er middels store, gule og svarte fluer, 10–18 millimeter lang. Bakkroppen har gjerne et mønster i gult og svart, ofte med store gule sideflekker.
Hannene har store fasettøyne som møtes (støter sammen) på toppen av hodet. Hunnene har en smal pannestripe mellom sine fasettøyne.
Artene i slekten Eristalinus er mørke med flekkete fasettøyne.

Levevis

De voksne (imago) fluene flyr helst i områder nær vann, i eller ved åpen skog.  Men de kan også påtreffes i hager eller på gress- og blomsterenger. De besøker blomster eller sitter og soler seg. 
Hannene overvåker sitt territorium, som kan være en lysning i skogen, en del av en vei, eller et annet sted. De står ofte stille i luften, men forflytter seg til ulike steder innenfor territoriet. 
Larvene, de såkalte «rottehalelarvene», lever i bunnslammet, på bunnen av ferskvann. De har bakkroppsspissen forlenget til et ånderør (pusterør), som kan bli lengre enn kroppen.  Noen av artene trives godt i forurenset vann, for eksempel i septiktanker. Andre arter har mer spesielle biotopkrav og er sjeldne. 
Alle fluer gjennomgår en fullstendig forvandling, med et puppestadium mellom stadiet som larve og voksen.
Trizogeniates calcaratus

Utbredelse

Billen finnes i den neotropiske faunaregionen, nærmere bestemt i Ecuador.
Álvaro Pereira

Landslaget

Pereira debuterte for Uruguays A-landslag 19. november 2008 i en vennskapskamp mot Frankrike. Han spilte fast på landslaget på slutten av kvalifiseringen til fotball-VM i 2010, inkludert de to avgjørende kvalifiseringskampene mot Costa Rica.
Han ble også tatt ut til Fotball-VM 2010.
Mami Ueno

Landslaget

Mami Ueno spilte 3 landskamper for Japans kvinnelandslag.